Bretagne/Korpus-divyezhek-brezhoneg-galleg huggingface dataset:
Ce prototype est suivi de plusieurs Nagra. 
Da-heul ar c’hentpatrom-se e oa bet meur a Nagra.
L’outil de prédilection de Yann Paranthoën était le Nagra III, créé en 1957.
An Nagra III, bet krouet e 1957, a oa ar benveg a blije ar muiañ da Yann Parantoen.
« Au fil du son » : film de Pilar Arcila, 
« Au fil du son » : film gant Pilar Arcila,
« La plus grande difficulté a été de choisir des extraits « représentatifs » de son travail et d’imaginer un support visuel pour les accueillir. 
« An diaezamant brasañ zo bet dibab tennadoù a ziskouez mat e labour hag ijinañ ur skor gwelet evit degemer anezho.
Tout en laissant la place à l’écoute, ces images m’ont également permis, comme Yann l’a toujours envisagé, de replacer l’auditeur au cœur du dispositif : une personne derrière un poste de radio voyage à l’écoute d’une pièce sonore. » 
En ur lezel ur plas d’ar selaou em eus gallet ivez gant ar skeudennoù-se, evel ma oa atav gant Yann ar soñj d’en ober, adlakaat ar selaouerien e kalonenn ar stignad : un den a-dreñv ur post radio a veaj dre selaou ur sonenrolladenn.»
Pilar Arcila (Yann Paranthoën, l’art de la radio, dirigé par Christian Rosset, éd. Phonurgia Nova, 2009) 
Pilar Arcila (Yann Parantoen, l’art de la radio), renet gant Christian Rosset, embannadurioù Phonurgia Nova, 2009)
Pour faire ses enregistrements sonores, Yann Paranthoën utilisait son Nagra, son parapluie, son micro et des bandes magnétiques. 
Evit e sonenrolladennoù ez implije Yann Parantoen e Nagra, e zisglavier, e vikro hag e lurelloù magnetek.
Si vous regardez les images du film de Pilar Arcila, vous comprendrez comment travaillait cet ingénieur du son hors normes. 
Ma sellit ouzh ar skeudennoù eus ar film gant Pilar Arcila e komprenot penaos e laboure an ijinour son-se, hep e bar.
Interview de Yann Paranthoën réalisée par Arte radio
Pennad-kaoz gant Yann Parantoen sevenet gant Arte radio
Écoutez Yann Paranthoën vous parler de son travail, de ce que représente la radio pour lui. 
Selaouit Yann Parantoen o komz diwar-benn e labour, ar pezh eo ar radio evitañ.
Les couleurs sont généralement associées à des choses que l’on voit, mais on peut aussi parler de couleurs pour ce que l’on entend. 
Stag e vez al livioù peurliesañ ouzh an traoù a vez gwelet, met gallout a reer ivez komz diwar-benn al livioù a vez klevet.
Cela désigne alors les nuances, les intonations, la musique. 
Neuze e vez graet anv eus an arlivioù, an taolioù-mouezh, ar sonerezh.
Yann Paranthoën se comparait souvent à un peintre : les sons deviennent des couleurs et il peint un « paysage sonore » ou un « tableau sonore ».
En em geñveriañ a rae Yann Parantoen ouzh ul livour : ar sonioù a zeu da vezañ al livioù ha livañ a ra ul « livadur sonioù » pe un « daolennad sonioù ».
Le concept de paysage sonore a été inventé par un compositeur canadien R. Murray Schafer, né en 1933. 
Meizad liv ar sonioù zo bet ijinet gant ur sonaozer kanadian R. Murray Schafer, bet ganet e 1933.
Selon sa propre définition « le terme s'applique aussi bien à des environnements réels qu'à des constructions abstraites, telles que des compositions musicales ou des montages sur bande, en particulier lorsqu'ils sont considérés comme faisant partie du cadre de vie». 
""" Hervez e dermenadur e talvez ar ger evit an endroioù gwirion koulz ha savadurioù difetis evel ar c’henaozadennoù sonerezh pe ar frammadurioù war lurell, dreist-holl pe vezont sellet evel ul lodenn eus an endro bevañ "". "
Cette démarche particulière à inspiré Yann Paranthoën qui s’est attaché lui aussi a créé des « paysages sonores » comme un peintre des tableaux : « Moi, j’aimerai me comparer à un peintre ou à un sculpteur, plutôt qu’à un écrivain… 
Gant an doare dibar-se e oa bet awenet Yann Parantoen  a oa en em lakaet, eñ ivez, da grouiñ « livadurioù sonioù » evel ma vez graet livadurioù gant ul livour : « Me a blijfe din keñveriañ ma labour gant hini ul livour pe ur c’hizeller, kentoc’h eget gant hini ur skrivagner…
Quand je mixe par exemple, j’utilise mes six magnétos comme une palette. 
Pa vezan o sonveskañ, da skouer, ez implijan ma c’hwec’h sonenroller evel ul livaoueg.
La voix d’un tailleur de pierre, le moteur d’un bateau, un chien qui aboie, ce sont autant de couleurs qui vont trouver leur place dans une peinture.» 
Mouezh ur piker-mein, keflusker ur vag, ur c’hi oc’h harzhal, zo kement a livioù a ya da gavout o flas en ul livadur. »
(Yann Paranthoën, Propos d’un tailleur de son, éd. Phonurgia Nova, 2002.) 
(Yann Parantoen, Propos d’un tailleur de son, embannadurioù Phonurgia Nova, 2002.)
« Le temps des seigneurs » : 
« Le Temps des seigneurs » :
France Culture, 30 août et France Inter, 7 sept. 1985, 
France Culture, 30 a viz Eost ha France Inter, 7 a viz Gwengolo 1985,
Réalisation : Yann Paranthoën, assisté de Claude Giovannetti
Sevenet gant : Yann Parantoen, skoazellet gant Claude Giovannetti
Version réduite pour présentation au Prix Italia  
Doare berraet evit kinnig er Priz Italia
Avec les voix des marins : François Kervarec, Louis Urvoy, Marcel Garell. 
Gant mouezhioù ar vartoloded : François Kervarc’heg, Louis Urvoa, Marcel Garell.
Les tailleurs de pierre : Louis Go, Eugène Le Gac, Pierre Blonsart, Yves Merrer dit le Gaucher, Louis Merrer, François Colombier, Gustave Piolet, Jean Autret dit la Côterie, Louis Urvoy dit Capitaine, Michel Daffniet, Hyacinthe Prigent, Alexandre Masson, Job le Moal, Yves Urvoy, Donatien Laurent. 
Ar bikerien-vein : Louis Go, Eugène ar Gag, Pierre Blonsart, Yves Merer lesanvet le Gaucher, Louis Merer, François Colombier, Gustave Piolet, Jean Aotred lesanvet la Côterie, Louis Urvoa lesanvet Capitaine, Michel Daffniet, Hyacinthe Prijant, Alexandre Masson, Job ar Moal, Yves Urvoa, Donatien Laurent.
Les femmes : Jeanne Briaud, Jeanne Piolet, Jeanne Hamon, Denise Cloître, Marie Besnard, Adèle Frelot, Yvonne Duval, Marcelle Lebras, Celina Roudot, Jeanne Gouezou, Jeanne Colombier.
Ar maouezed : Jeanne Briaud, Jeanne Piolet, Jeanne Hamon, Denise Kloastr, Marie Besnard, Adèle Frelot, Yvonne Duval, Marcelle ar Braz, Celina Roudod, Jeanne Gouezou, Jeanne Colombier.
« Questionnaire pour Lesconil » : version courte 
« Questionnaire pour Lesconil » : doare berraet
Version réduite pour présentation au Prix Italia, 1980; édité en CD par Phonurgia Nova en 2009
Doare berraet evit kinnig er Priz Italia, 1980 ; embannet e CD gant Phonurgia Nova e 2009
Avec les voix de : André Morzadec, Michel Le Berre, Jean Lesaint, M. et Mme Marchand, Louis Dreau, Maria Caecilia, Pascal Henot, Maxime Guénolé, Mickaël, Bernard Toulemon, Louis le Fur, M. Donche, Henri Kerkom, M. et Mme Le Coz, Etienne. 
Gant mouezhioù : André Morzhadeg, Michel ar Berr, Jean ar Sent, an ao. hag an it. Marchand, Louis Drev, Maria Caecilia, Pascal Henot, Maxime Gwennole, Mikael, Bernard Toulemon, Louis ar Fur, M. Doñj, Henri Kerkom, an ao. hag an it. ar C’hozh, Etienne.
Interview de Murray Schafer.
Pennad-kaoz gant Murray Schafer.
Participation aux enregistrements : Pierre Tardy, Marie-France Thivot
Tud o doa kemeret perzh en enrolladennoù : Pierre Tardy, Marie-France Thivot
« Le temps des seigneurs » : « Je dédie cette émission à mon père qui m’a aidé à faire revivre un monde aujourd’hui en voie de disparition. 
« Le Temps des seigneurs » : « Dediañ a ran an abadenn-mañ da’m zad en deus roet skoazell din da lakaat ur bed a ya da get hiziv an deiz da advevañ.
Ce travail j’ai essayé de l’aborder à la manière d’un tailleur de pierre - extraction d’un bloc sonore ; taille (montage) ; polissage (mixage). » 
Klasket em eus boulc’hañ al labour-se evel ma vefe graet gant ur piker-mein – eztennañ eus ur bloc’h sonioù ; pikañ (framm), levnaat (sonveskañ). »
Extrait diffusé : Yann Paranthoën et son père marchent sur l’Île –Grande.
Tennad skignet : Yann Parantoen hag e dad zo o vale  war Enez-Veur
Vous êtes à l’Île-Grande, au nord de la Bretagne où Yann Paranthoën a grandi jusqu’à ses 17 ans.
En Enez-Veur, en hanternoz Breizh, emaoc’h, e-lec’h m’en doa graet  Yann Parantoen e gresk  betek e 17 vloaz.
Déambulez parmi les rochers, écoutez la mer, les marteaux et les ciseaux à pierre qui taillent le granit et laissez-vous guider par Louis «Go », le tailleur de pierre.
Kit da bourmen e-touez ar roc’helloù, selaouit ar mor, ar morzholioù hag ar c’hizelloù mein zo o pikañ ar greunvaen ha lezit Louis « Go », ar piker-mein, da gas ac’hanoc’h.
Yann Paranthoën comparait souvent son travail à celui d’un tailleur de pierre en le décomposant en trois étapes : prise de son/extraction ; montage/taille ; mixage/polissage. 
Alies e keñverie Yann Parantoen e labour gant hini ur piker-mein en ur zielfennañ anezhañ e teir fazenn : sondapout/eztennañ ; frammañ/pikañ ; sonveskañ/ levnaat.
D’où l’expression « tailleur de sons ».
Setu perak e ra gant ar ger « piker-sonioù ».
« Questionnaire pour Lesconil » : À la suite de Murray Schafer, Yann Paranthoën a enregistré le paysage sonore de Lesconil. 
« Questionnaire pour Lesconil » : Goude Murray Schafer en doa bet enrollet Yann Parantoen liv ar sonioù e Leskonil. E
On y découvre ce qui fait la particularité de ce village. 
Eno e vez graet anaoudegezh gant ar pezh a ya d’ober dibarelezh ar gêriadenn-se.
Extrait diffusé : Murray Schafer explique le phénomène du vent solaire.
Tennad skignet : Displegañ a ra Murray Schafer anadenn an avel-heol.
À Lesconil, le vent transporte les bruits du village jusqu’aux oreilles des habitants. 
E Leskonil e kas an avel  trouzioù ar gêriadenn betek divskouarn an annezidi.
En fonction de ce qu’ils entendent, ils savent si le temps sera beau pour la pêche. 
Hervez ar pezh a vez klevet ganto e ouzont hag-eñ e vo brav an amzer evit pesketa.
Montez écouter à votre tour les sons de Lesconil et découvrez son « paysage sonore ».
Kit da selaou sonioù eus Leskonil d’ho tro ha grit anaouegezh gant « liv he sonioù ».
Murray Schafer a travaillé sur l’idée de « paysage sonore » dans différentes villes et villages d’Europe. 
Murray Schafer zo un sonaozer en deus labouret war mennozh  « liv ar sonioù » e kêrioù hag e kêriadennoù liesseurt en Europa.
C'est-à-dire sur l’idée de capter les sons qui sont caractéristiques d’un endroit particulier. 
Da lavaret eo war ar mennozh da dapout sonioù hag a zo heverk en ul lec’h dibar.
Il a travaillé sur 5 villes différentes : Scruv (sud de la Suède), Bissingen (Sud de l’Allemagne), Dollar (Écosse), Cembra (Nord de l’Italie), Lesconil (Ouest de la France). 
Labouret en deus e 5 kêr disheñvel : Skruv (su Sveden), Bissingen (Su Alamagn), Dolair (Skos), Cembre (Norzh Italia), Leskonil (Kornôg Frañs).
Yann Paranthoën a réalisé son émission à partir de l’enquête initiale de M. Schafer et de son interview enregistrée par Pierre Tardy.
Sevenet en deus Yann Parantoen e abadenn diwar an enklask kentañ a oa bet graet gant M. Schafer hag e bennad-kaoz, enrollet gant Pierre Tardy.
Arrêtez-vous quelques minutes dans votre visite.
Grit un tamm ehanig e-pad ho kweladenn.
Asseyez-vous et prenez un casque pour découvrir les portraits sonores de Yann Paranthoën.
Azezit ha kemerit un tokarn evit ober anaoudegezh gant poltredoù klevet Yann Parantoen.
« Le portrait d’Irène Zack »
« Poltred Irène Zack »
Irène Zack, sculpteur, est en plein travail dans son atelier. 
Irène Zack, kizellerez, zo o labourat en he stal.
Elle taille sa pierre et attend que cela « chante » pour savoir qu’enfin, sa sculpture est finie. 
O venañ he maen emañ ha gortoz a ra e vefe « kanet » gantañ evit gouzout eo echuet he labour erfin.
Yann Paranthoën, lui, est à l’écoute des sons de l’atelier, des mains au travail. 
Yann Parantoen zo o selaou sonioù ar stal, an daouarn o labourat.
Il fera ensuite souvent le parallèle entre son travail radiophonique et celui des arts plastiques, notamment peinture et sculpture : « Irène Zack travaille le marbre et ses propos, à mon sens, si on parlait radio, il n’y aurait rien à changer » !
Keñveriañ a rae-eñ alies e labour evit ar radio gant hini an arzoù neuziañ, al liverezh hag ar c’hizellerezh dreist-holl : « Ar marmor a vez labouret gant Irène Zack hag er pezh a lavar, da’m meno, ma vefe komzet eus radio, ne vefe netra da cheñch » !
« Le portrait d’Irène Zack » :
« Portrait d’Irène Zack » :
« Le portrait d’Irène Zack » : Sculpture du marbre, sculpture du son ; Yann Paranthoën et Irène Zack font parler ensemble la matière. 
« Portrait d’Irène Zack» : Kizellañ marmor, kizellañ son ; Yann Parantoen hag Irène Zack a laka an danvez da gomz .
Vous êtes dans l’atelier d’Irène Zack qui sculpte un bloc de marbre. 
En atalier Irène Zack emaoc’h. Emañ-hi o kizellañ ur bloc’h marmor.
Yann Paranthoën est venu l’interroger sur l’importance du « toucher » dans son métier. 
Deuet eo Yann Parantoen da c’houlennata anezhi diwar-benn ar pouezus m’eo ar « stekiñ » en he micher.
Ce sens, le contact avec la matière comptait aussi beaucoup pour ce « tailleur de sons » qui aimait manipuler la bande magnétique.
Ar skiant-se, an darempred gant an danvez a gonte kalz ivez  evit ar « c’hizeller sonioù »-se a blije dezhañ merat al lurelloù magnetek.
« Mémorat ou le voyage de Marie-Job Kerouennou ».
« Eñvoradoù pe beaj Marie-Job Kerouennou »
Yann Paranthoën, Claude Giovanetti et Donatien Laurent, ethnologue, mènent l’enquête à partir d’un mémorat, récit qui, à la différence du conte, se dit inspiré d’une histoire vraie. 
Yann Parantoen, Claude Giovanetti ha Donatien Laurent, tudoniour, a ra un enklask diwar un eñvorad, un danevell  disheñvel diouzh ur gontadenn anezhi dre m’eo awenet gant ur istor gwir.
Marie-Job Kerouennou, commissionnaire à l’Île-Grande a rencontré « l’étrange »... 
Komz a ra eus Marie-Job Kerouennou, kefridierez en Enez-Veur, he deus kejet gant « traoù iskis… ».
Nos enquêteurs interrogent les habitants de l’Île et des alentours pour savoir si cette dernière a bel et bien existé. 
Gant hon enklaskerien e vez goulennataet annezidi an enezenn hag an ardroioù evit gouzout hag-eñ e oa bet anezhi evit gwir pe ne oa ket.
En même temps, la voix de Suzanne Flon nous raconte cette étonnante histoire…
E-keit-se e vez klevet Suzanne Flon o kontañ dimp istor iskis Marie-Job…
« Mémorat ou le voyage de Marie-Job Kerouennou » : 
« Memorat ou le voyage de Marie-Job Kerouennou » :
Réalisation : Yann Paranthoën, assisté de Claude Giovannetti et Donatien Laurent
Sevenet gant : Yann Parantoen, skoazellet gant Claude Giovannetti ha Donatien Laurent
Avec les voix de : Marie Besnard, Jeanne-Marie Langlois, Angèle Turmel, Agathe Kerguennou, Simone Chevalier, Donatien Laurent, Yves-Marie Le Dauphin, Marcel Le Dauphin, René Chevalier, Louis Le Goff, Hyacinthe Skerent, Joseph De La Vigne.
Gant mouezhioù : Marie Besnard, Jeanne-Marie Langlois, Angèle Turmel, Agathe Kergennou, Simone Chevalier, Donatien Laurent, Yves-Marie Le Dauphin, Marcel Le Dauphin, René Chevalier, Louis ar Gov, Hyacinthe Skerent, Joseph De La Vigne.
« Mémorat ou le voyage de Marie-Job Kerouennou » : regards croisés sur une même histoire.
« Mémorat ou le voyage de Marie-Job Kerouennou » : selloù kroaziet war un hevelep istor.
1er extrait diffusé : Marie-Job revient de Pleumeur-Bodou. 
1añ tennad skignet : Distreiñ a ra Marie-Job eus Pleuveur-Bodoù.
En chemin, son cheval s’arrête et refuse d’avancer sans raison apparente. 
War an hent e chom he loen-kezeg a-sav ha nac’h a ra-eñ mont war-raok hep abeg.
Donatien Laurent mène l’enquête de son côté pour remonter les traces de cette histoire.
Enklask a ra Donatien Laurent diouzh e du evit gouzout deroù an istor-se.
2ème extrait diffusé : Donatien Laurent donne quelques explications sur l’histoire de Marie-Job Kerouennou.
2l tennad skignet. Reiñ a ra Donatien Laurent un nebeud displegadennoù war istor Marie-Job Kerouennou.
3ème extrait diffusé :  Une femme qui a eu l’occasion de jouer le rôle de Marie-Job Kerouennou nous raconte son histoire.
3e tennad skignet : Ur vaouez he deus bet tro da c’hoari roll Marie-Job Kerouennou a gont hec’h istor dimp.
Approchez des puits, posez l’oreille et écoutez cette étonnante histoire…
Tostait d’ar puñsoù ha  roit skouarn d’an istor eston-se…
Yann Paranthoën nous emmène cette fois sur les traces des lettres qui partent de Paris et qui vont jusqu’en Bretagne. 
Yann Parantoen a gas ac’hanomp ar wech-mañ  war roudoù lizheroù o kuitaat Pariz  hag o vont betek Breizh.
Des extraits de ces lettres sont lus sur un fond sonore témoignant du voyage : la trieuse postale, le train, la tournée du facteur… 
Tammoù eus al lizheroù-se a vez lennet hag eilet gant sonioù a vez klevet e-pad o beaj : ar mekanik-da-zidoueziañ al lizheroù, an tren, troiad paotr-al-lizheroù…
Ces fragments éparpillés, de Paris à Saint-Brieuc, nous parlent du temps qu’il fait, des grèves parisiennes, du travail qui manque, de l’amour, de l’espoir de se revoir, de projets, du quotidien qui remplit une vie…
En tammoù lizheroù strewet-se, eus Pariz da Sant-Brieg, e vez komzet diwar-benn an amzer zo oc’h ober, an harzoù-labour e Pariz, an diouer a labour, ar garantez, an esperañs zo gant an dud d’en em adwelet, ar raktresoù, ar pezh a c’hoarvez war ar pemdez gant an dud hag a leugn o buhez…
« Lettres ouvertes » : version courte 
« Lettres ouvertes » : doare berraet
Réalisation : Yann Paranthoën, assisté de Claude Giovannetti et Andrew Orr
Sevenet gant : Yann Parantoen, skoazellet gant Claude Giovannetti hag Andrew Orr
Avec les voix de : Vincent Penolec, André Dagorn, Alain Anon, André Inault, André Cocheri, Georges Marchais, Jean Lebigot, Sébastien Savary, Yves Gehin.
Gant mouezhioù : Vincent Penolec, André Dagorn, Alain Anon, André Inault, André Cocheri, Georges Marchais, Jean Lebigot, Sébastien Savary, Yves Gehin.
« Lettres ouvertes » : version courte. Yann Paranthoën nous emporte dans la ronde postale des lettres voyageant de Paris à Saint-Brieuc.
« Lettres ouvertures » : doare berraet. Kas a ra Yann Parantoen ac’hanomp e- barzh dañs-tro ar post a laka al lizheroù da veajiñ eus Pariz da Sant-Brieg.
1er extrait : le lecteur d’indices postaux.
1añ tennad : lenner merkoù ar post
2ème extrait : des extraits de lettres à destination de Bretagne
2l tennad : tammoù eus lizheroù kaset da Vreizh.
3ème extrait : des extraits de lettre sur le contexte en France dans les années 70
3e tennad : tammoù eus lizheroù diwar-benn ar blegenn e Frañs er bloavezhioù 70
4ème extrait : lettre d’une adolescente
4e tennad : ul lizher gant ur grennardez
Vous êtes plongé dans le monde postal des années 1970, les sons du centre de tri vous entourent… 
E bed ar post er bloavezhioù 1970 oc’h soubet, sonioù ar greizenn didoueziañ zo tro-dro deoc’h…
Écoutez au casque les lettres qui voyagent dans le train depuis Paris pour rejoindre leurs destinataires en Bretagne…
Selaouit gant an tokarn al lizheroù zo o veajiñ en tren adalek Pariz d’en em gavout gant an dud a resevo anezho e Breizh…
Dans ces enregistrements, on peut entendre deux types de captations, une prise de son stéréophonique (captée par deux microphones) et une prise de son monophonique (enregistrée avec un seul microphone). 
En enrolladennoù-se e vez klevet daou seurt tapadurioù, ur sondapadur stereofonek (tapet gant daou vikro) hag ur sondapadur monofonek (enrollet gant ur mikro hepken).
Yann Paranthoën travaillait en mélangeant ces deux  types de captations. 
Labourat a rae Yann Parantoen en ur veskañ an daou seurt tapadurioù.
Il enregistrait d’abord une prise stéréo, ce qu’il appelait le « son action » (sons des lieux, ambiances, dialogues de personnes en action…), puis il y greffait des sons mono (personnes enregistrées dans l’intimité, sans bruit parasite) ce qui donnait ses compositions sonores.
Da gentañ ez enrolle ur sondapadur stereo, ar pezh a veze anvet gantañ ar « son ober » (sonioù al lec’hioù, aergelc’hioù, divizoù etre tud oc’h ober tra pe dra…) ha neuze e veze ouzhpennet gantañ sonioù mono (tud enrollet en o buhez prevez, hep adtrouzioù, ar pezh a roe e genaozadurioù sonioù.
« Le cri de la ligue pour les oiseaux»
« Garm ar c’hevre evit gwarez al laboused »
« Le 12 décembre 1999 : naufrage de l’Érika. 
« 12 a viz Kerzu 1999 : peñse an Erika.
Nouvelle marée noire pour la Bretagne. 
Lanv du nevez evit Breizh.
Très vite les oiseaux mazoutés affluent à la station ornithologique de l’Île-Grande, mon village natal. 
Gwall vuan  e oa bet kaset laboused mazoutet a-vil-vern da savlec'h evnoniezh an Enez-Veur, ma c’hêriadenn c’henidik.
L’urgence pour moi, prendre un Nagra et graver les cris de ces oiseaux en détresse. 
Ar pezh a oa mallus evidon a oa kemer un Nagra hag enrollañ garmoù al laboused en argoll.
« Les vacances de Monsieur Polmar » : Suite à la marée noire provoquée par l’Amoco Cadiz, Yann Paranthoën éprouve le besoin de «garder en mémoire » cette catastrophe en enregistrant des sons.
« Les vacances de Monsieur Polmar » : Goude al lanv du abalamour d’an Amoco Cadiz, Yann Parantoen en doa bet ezhomm da « virout er memor » roudoù eus ar gwallreuz-se en ur enrollañ sonioù.
Extrait diffusé : poème en breton de Yann-Ber Piriou
Tennad skignet : barzhoneg e brezhoneg gant Yann-Ber Piriou
« Le cri de la LPO» : Vingt ans plus tard : naufrage de l’Erika.  
« Le cri de la LPO» : Ugent vloaz diwezhatoc’h : peñse an Erika.
De nombreux oiseaux mazoutés sont retrouvés sur les côtes bretonnes. 
E-leizh a laboused mazoutet abalamour d’al lanv du a vez kavet war aodoù Breizh.
Extrait diffusé : un homme trouve un oiseau mazouté sur la plage, il raconte comment il l’a sauvé.
Tennad skignet : un den a gav ul labous mazoutet war an draezhenn, kontañ a ra penaos en deus saveteet anezhañ.
Écoutez l’histoire du sauvetage d’un guillemot de Troïl, cet oiseau de mer proche du pingouin. 
Selaouit istor un erev beg hir zo bet saveteet, ul labous a denn d’ar goded.
Allez sous les cloches et découvrez un poème en breton qui évoque les marées noires…
Kit dindan ar c’hleier ha grit anaoudegezh gant ur varzhoneg vrezhonek hag a ra anv eus al lanvioù du…
Pratiquer le collectage, c’est aller à la rencontre des autres pour recueillir leur parole, avant que telle ou telle légende, chanson ou savoir-faire ne disparaisse. 
Dastum zo mont e darempred gant ar re all evit dastum ar pezh a lavaront, a-raok na yafe mojenn pe vojenn, kanaouenn pe ganaouenn, chemet pe chemet da get.
Dès le début du 19e siècle, les premiers collecteurs notent ce qu’ils entendent sur leur carnet. 
E deroù an 19vet kantved  o doa notennet an dastumerien gentañ ar pezh a glevent war o c’harned.
Puis, ils s’emparent des outils d’enregistrement, au fur et à mesure des progrès techniques, du rouleau de cire au numérique, en passant par le Nagra. 
Goude e oa bet kemeret binvioù enrollañ hag a-vuzul ma yae an teknikoù war-raok, eus ar roll koar d’ar binvioù niverek, en ur dremen dre an Nagra.
Yann Paranthoën, collecteur lui aussi, témoigne ici d’événements qui représentent un risque toujours d’actualité…
Yann Parantoen, a oa un dastumer anezhañ ivez, a laka da glevet amañ un dra arvarus a c’hall atav c’hoarvezout hiziv an deiz…
« Le phare des Roches-Douvres »
« Tour-Tan Roc’h An Douvez »
« Au moment où l’automatisation menace, huit jours partagés avec les gardiens du phare d’Europe le plus éloigné en mer et l’un des derniers encore habités. 
« D’ar mare ma vez lakaet o labour en arvar abalamour d’an emgrefrekaat, eizh devezh bevet asambles gant diwallerien an tour-tan zo ar pellañ er mor en Europa hag unan eus ar re ziwezhañ annezet.
Ambiances et carnet de notes, en mer : récits et témoignages des gardiens de phare et de leurs compagnes, à terre.» 
Aergelc’hioù ha karnedoù notennoù, war vor : danevelloù ha testenioù gant diwallerien tour-tan hag o friedoù, war an douar."
(Yann Paranthoën, l’art de la radio, éd. Phonurgia Nova, 2009).
(Yann Parantoen, l’art de la radio, embannadurioù Phonurgia Nova, 2009).
«Le phare des Roches-Douvres » : 
«Le Phare des Roches-Douvres » :
Réalisation : Yann Paranthoën
Sevenet gant : Yann Parantoen
France Culture : le 24 décembre 1996
France Culture : 24 a viz Kerzu 1996
Grand prix Paul Gilson 1998
Priz Meur Paul Gilson 1998
Édité en 2 CD par les éditions Ouïe/Dire en 2005
Embannet e 2 CD gant an embannadurioù Ouïe/Dire e 2005
«Le phare des Roches-Douvres » : Yann Paranthoën est parti à la rencontre des derniers gardiens du phare.
«Le Phare des Roches-Douvres » : Yann Parantoen zo bet o taremprediñ diwallerien ziwezhañ an tour-tan.
Il nous livre leur quotidien d’hommes seuls veillant la mer.
Lakaat a ra ac’hanomp da anavezout buhez pemdeziek an dud a vez o-unan oc’h evezhiañ ar mor.
Extrait diffusé : visite du phare, avec la houle qui éclate au pied des roches
Tennad skignet : gweladenniñ an tour-tan, gant an houl o tarzhañ e-harz ar c’herreg.
Vous êtes au milieu de la manche, dans le phare le plus éloigné en mer, il faut naviguer 2 heures 30 pour l’atteindre.
E-kreiz Mor Breizh, en tour-tan ar pellañ er mor, emaoc’h, 2 eurvezh 30 zo ezhomm da verdeiñ evit mont betek ennañ.
Laissez-vous guider par les gardiens du phare, laissez-vous bercer par la houle…
Lezit diwallerien an tour-tan da heñchañ ac’hanoc’h, lezit an houl da luskellat ac’hanoc’h…
Rentrez dans le phare et dessinez vos couleurs du son de Yann Paranthoën.
Kit e-barzh an tour-tan ha tresit ho livioù gant sonioù Yann Parantoen.
les voix parlent en confidence 
e komz ar mouezhioù, e kuzhut,
de l'homme que fut Yann .
eus an doare den e oa Yann.
tant voyageur que jardinier,
koulz beajer ha liorzher,
il a gravé dans les mémoires
en deus engravet, en hor memor,
qui font de lui son portrait aujourd'hui.
a ya d’ober e boltred hiziv.
Il n'y a pas de meilleur matériau
N’eus ket gwelloc’h materi
pour évoquer la silhouette discrète
da zegas da soñj eus tres uvel
et dresser un portrait vivant de Yann Paranthoën
ha da sevel poltred bev Yann Parantoen
que les voix a capella de ceux qu'il a touchés.
eget mouezhioù a capella an dud a zo bet fromet gantañ.
et choisissez dans le cocktail des confidences
ha dibabit en torkad testenioù
ce que disent de lui :
ar pezh a vez lavaret diwar e benn gant :
Pierre-Louis CARSIN, compositeur
Pierre-Louis CARSIN, sonaozour
Yann-Fanch KEMENEUR, ami cher et chanteur breton
Yann-Fañch KEMENER, mignon tost ha kaner brezhonek
Guy PRIGENT, ethnologue et collecteur
Guy PRIGENT, tudoniour ha dastumer
Yvon ROCHARD, ami fidèle de l'Ile Grande
Yvon ROCHARD, mignon feal eus an Enez-Veur
Cette année, le Manoir de Kernault vous propose de découvrir le travail de deux créateurs en apparence très différents mais qui pourtant, partagent une même passion pour la matière… 
Ar bloaz-mañ oc’h pedet, gant Maner Kernod, d’ober anaoudegezh gant al labour bet kaset da benn gant daou grouer hag a seblant bezañ disheñvel-mat an eil diouzh egile. Ha koulskoude int troet o-daou gant ar memes tra : ar materi…
Le premier, né à l’Île-Grande en 1935 s’appelait d’abord Jean, Jean Paranthoën, comme son père. 
Ganet e oa bet an hini kentañ en Enez-Veur e 1935. Da gentañ e oa Jean e anv, Jean Paranthoën evel e dad.
Puis, dans les années 60 travaillant à la Maison de la radio à Paris, il deviendra peu à peu Yann, Yann Paranthoën, auteur et, comme il se plaisait à le dire lui même, tailleur de sons à l’instar de son deuxième père, Louis « Go », tailleur de pierre… 
Tamm-ha-tamm goude-se, p’edo o labourat e Ti ar Skingomz e Pariz er bloavezhioù 60, e voe graet Yann anezhañ, Yann Parantoen, aozer, hag evel ma plije dezhañ lavaret e-unan, piker sonioù diwar skouer e eil tad, Louï ar Go, piker-mein anezhañ…
Collecteur à toute heure, il a passé sa vie, Nagra en bandoulière, à fixer sur la bande magnétique des sons universels et toujours d’actualité. 
Un dastumer eo bet noz-deiz, tremenet en doa e vuhez e Nagra a-dreuz e gof, o serriñ war ar bandennoù magnetek sonioù eus ar bed-holl hag a dalvez bepred hiziv an deiz.
Amoureux de sa Bretagne natale et de ses paysages sonores, c’est cette partie de son œuvre que nous avons choisi de vous faire découvrir.  
Sot e oa gant Breizh, lec’h ma oa ganet, ha liv he sonioù. Al lodenn-se eus e oberenn hon eus dibabet reiñ deoc’h d’anaout gwelloc’h.
À Kernault, ses créations sonores prennent la forme d’un parcours-expo qui se déploie à l’intérieur du manoir et dans le parc.  
E Kernod eo bet lakaet e grouidigezhioù son da gemer stumm un hentad-diskouez hag a dremen dre ar maner hag al liorzh.
« Les couleurs du son : Yann Paranthoën et la Bretagne » c’est l’occasion de vivre une expérience sonore et visuelle inattendue. 
« Livioù ar son : Yann Parantoen ha Breizh » sed aze an digarez da vevañ un darvoud klevet ha gwelet dic’hortoz.
C’est aussi, le plaisir de vous retrouver à la place de l’opérateur son pour expérimenter diverses techniques dans un espace créé spécialement pour ce parcours-expo. 
Ur blijadur e vo deoc’h ivez en em gavout e-plas ar sondaper evit arnodiñ teknikoù a bep seurt en ul lec’h krouet a-fetepañs evit an hentad-diskouez.
À partir du 30 avril, dedans comme dehors, venez porter une oreille attentive à la Bretagne, entrez écouter les couleurs du son de Yann Paranthoën !
Adalek an 30 a vril Ebrel, koulz en diabarzh hag en diavaez, deuit da stignañ ho skouarn war Vreizh, deuit tre da selaou peseurt livioù zo gant son Yann Parantoen !
Le second est né à Berlin et vit en Belgique. Il s’appelle Rainer Gross et crée des installations dans des lieux qui l’inspirent.
Ganet eo an eil, Rainer Gross e anv, e Berlin, hag e Belgia emañ o vevañ. Krouiñ a ra staliadurioù e lec’hioù hag a zegas awen dezhañ.
D’abord sculpteur sur pierre, il se consacre au bois à partir des années 90.  
Hag eñ kizeller mein da gentañ-penn, en em laket en deus da labourat ar c’hoad hepken adalek ar bloavezhioù 90.
Ses constructions, à la fois légères et imposantes, aériennes et enracinées, invitent chacun d’entre nous à percevoir son environnement immédiat de manière différente. 
Sevel a ra oberoù war un dro skañv ha dihodet, a-dreuz an aer ha gwriziennet don, hag a ra da bep hini ac’hanomp merzout ar pezh a zo en-dro dezhañ en un doare disheñvel.
« Cheminer l’eau de la source » c’est le titre qu’il a donné au projet qu’il réalisera à Kernault. 
« Mont da-heul an dour-eien » eo anv an oberenn a vo staliet gantañ e Kernod.
Deux structures s’élèvent vers le ciel ; la  première,  au-dessus de l’ancien lavoir dans le parc et la seconde dans le clos du manoir à partir du puits. 
Daou framm o sevel etrezek an oabl ; emañ an eil a-us d’ar stêr-gannañ gozh, el liorzh, hag egile e kloz ar maner, ma loc’h kuit eus ar puñs.
Elles proposent un dialogue entre l’enceinte du manoir et le parc autour de la métaphore de l’eau.
Kinnig a reont un diviz etre moger-dro ar maner hag al liorzh diwar adskeudennoù an dour.
Rainer Gross est en résidence au Manoir de Kernault du 16 au 30 mai ; l’occasion de vivre au jour le jour le processus de création.
Emañ Rainer Gross e Maner Kernod evit ur chomadenn grouiñ eus ar 16 betek an 30 a viz Mae ; un digarez da welet ar c’hrouiñ o vont en-dro deiz-ha-deiz.
Il intervient aussi au  Domaine de Kerguéhennec et à la chapelle Saint-Nicolas-des-Eaux dans le cadre de  L’art dans les chapelles. 
Kemer a ray perzh ivez er c’houlzad « An arz er chapelioù » e Domani Kergwehenneg hag e chapel Sant-Nikolaz-an-Dour.
Rainer Gross, sculpteur du bois et  Yann Paranthoën, sculpteur du son,  vous donnent rendez-vous au Manoir de Kernault.
Roet ez eus emgav deoc’h e Maner Kernaod gant Rainer Gross, kizeller koad, ha Yann Parantoen, kizeller ar son.
Avoir l’ambition de faire partager un univers d’exception …
Mennet da lakaat ar re all d’ober anaoudegezh gant ur bed dibar…
Yann Paranthoën (1935-2005) a consacré sa vie, armé d’un Nagra, à chasser et tailler les sons tout azimut. 
E-pad e vuhez eo bet Yann Parantoen (1935-2005), e Nagra gantañ, o klask war-lerc’h hag o kizellañ sonioù a bep tu.
Grâce à ses programmes diffusés sur les différentes antennes de Radio-France et en véritable orfèvre de l’enregistrement et du montage, il a ouvert d’innombrables oreilles aux subtilités des sons et suscité bien des vocations. 
Dre e abadennoù bet skignet gant chadennoù Radio-Frañs, pa oa-eñ ur mailh war an enrollañ hag ar frammañ, en deus digoret nouspet divskouarn war soutilded ar son ha broudet kalzik a dud all da vont d’e heul.
Collecteur de tous les instants, c’est tout naturellement qu’il trouve sa place à Kernault, un lieu dédié à la parole.
Dleet eo deomp reiñ d’an dastumer dibaouez-se ur plas a-feson e Maner Kernod, anezhañ ul lec’h gouestlet d’ar gomz.
Mais pourtant, les choses ne sont jamais si simples et chaque projet d’expo fait surgir de nombreuses questions… 
Ne vez ket ken eeun-se an traoù gwech ebet avat ha sevel a ra ur bern goulennoù seul wech ma vezer o prientiñ un diskouezadeg nevez…
Comment rendre compte de la richesse et de la diversité de la production de cet auteur sans présenter l’intégralité ni l’exhaustivité de l’œuvre ? 
Penaos diskouez pegen pinvidik ha liesseurt eo ar pezh a zo bet produet gantañ anez kinnig e oberenn en he fezh, eus an eil penn d’egile ?
Comment faire comprendre le rapport au temps long de Yann Paranthoën alors que la visite de l’expo s’inscrit dans un temps court ? 
Penaos ober d’an dud kompren e laboure Yann Parantoen war hir amzer pa reer tro an diskouezadeg e ken berr amzer ?
Comment être fidèle aux souhaits d’écoute de cet homme de radio qui disait souvent que l’idéal était d’écouter le son seul dans le noir, condition impossible à mettre en œuvre dans le parcours proposer ? 
Penaos doujañ da c’hoant an den-se, a oa ar skingomz e vicher, pa lavare e oa bezañ an-unan, en deñvalijenn, an doare gwellañ da selaou ar son, ar pezh n’omp ket evit ober amañ en hentad-diskouez ?
Comment faire une exposition, média par excellence pour les yeux, avec du son par essence invisible ? 
Penaos aozañ un diskouezadeg, ur media da vezañ gwelet ma’z eus unan, diwar ar son, diwel dre natur ?
Après des dizaines d’heures d’écoute et de nombreuses discussions passionnantes, chaque question a trouvé des réponses.
War-lerc’h meur a zek eur m’omp bet o selaou, war-lerc’h divizoù dudius-kaer ez eus bet kavet pep a respont d’ar goulennoù.
Nous les partageons aujourd’hui avec vous dans ce parcours-expo…  
Kinnig a reomp anezho deoc’h hiziv en hentad-diskouez-mañ…
Pour vous accompagner, vous trouverez à l’entrée de chaque salle, un texte générique qui situe chaque création sonore puis, à l’intérieur, une invitation toute simple qui vous permet de découvrir, dans les meilleures conditions possibles, l’extrait que nous avons choisi … 
Kement ha heñchañ ac’hanoc’h ez eus lakaet, evit pep sal, un destenn en antre da zeskrivañ pep oberenn son dre ar munud, hag en diabarzh un destenn all da ginnig berr-ha-berr an tamm hon eus dibabet reiñ deoc’h da selaou ha da lavaret penaos selaou anezhañ…
Dans l’arrière-cuisine nous vous proposons de faire une pause pour écouter ceux et celles qui ont connu Yann Paranthoën ; ils ont beaucoup d’histoires à raconter. 
Ho pediñ a reomp goude-se da chom a-sav er gegin a-dreñv evit selaou ar re o doa anavezet Yann Parantoen ; ur bern istorioù o dez da gontañ.
Puis, laissez tout simplement vos pas vous conduire d’un espace à l’autre. 
Ha neuze, war-lerc’h n’ho po nemet mont a lec’h da lec’h a-zoug ho kamm.
Yann Paranthoën était aussi un passionné de pommes de terre ! 
Sot e oa Yann Parantoen gant an avaloù-douar ivez !
Dans le potager du manoir, entrez sous la pommelle pour écouter un extrait des Mangeurs de pommes de terre puis, arrêtez-vous dans la longère pour faire l’expérience de la captation du son…
It dindan ar bratatez, e liorzh ar maner, da selaou ur pennad tennet eus Debrerien avaloù-douar, ha chomit a-sav el loñjer evit gwelet penaos e taper ar son…
Les couleurs du son : Yann Paranthoën et la Bretagne se poursuit dans le parc avec sept lieux d’écoute. 
Kendelc’her a ra Livioù ar son : Yann Parantoen ha Breizh er park gant seizh lec’h selaou.
Vous pouvez terminer votre voyage au goûter en écoutant cinq créations sonores présentées cette fois-ci en intégralité. 
Gallout a rit echuiñ ho peaj gant ar verenn vihan en ur selaou pemp oberenn son hag a vo skignet hed-ha-hed an taol-mañ.
Entrez d’abord dans la salle seigneuriale pour aller à la rencontre de Yann Paranthoën, ce preneur de son hors norme. 
It tre da gentañ e sal an aotrou evit mont d’ober anaoudegezh gant Yann Parantoen, ur sondaper hep e bar.
« Le quart d’heure en marche »
« Ar c’hardeur bale »
Une promenade en ville avec Yann Paranthoën nous donne l’occasion de l’entendre parler de sa démarche originale, de sa conception de la radio et de son rapport à la technique. 
Un dro-vale e kêr gant Yann Parantoen a ro tro dimp da glevet anezhañ o komz diwar-benn e zoare prederiañ divoutin, e zoare da empennañ ar skingomz hag e zarempred gant an teknik.
« Le quart d’heure en marche » : 
« Le quart d’heure en marche » :
Marche avec Yann Paranthoën le 19 octobre 2002
Tro-vale gant Yann Parantoen d’an 19 a viz Here 2002
Avec la complicité du théâtre Athénor de Saint-Nazaire
Gant sikour ar c’hoariva Athénor eus Sant-Nazer
Extrait diffusé : Yann Paranthoën compare la radio à l’art plastique et à la taille de pierre
Tennad skignet : Keñveriañ a ra Yann Parantoen ar radio gant an arzoù neuziañ hag ar benañ mein
L’Île-Grande en Pleumeur-Bodou est en émoi. 
Strafuilhet eo an dud en Enez-Veur e Pleuveur-Bodoù.
Un projet d’élevage de saumons se profile sur l’île, auquel s’opposent une grande partie des habitants. 
Emeur e soñj da raktresiñ sevel ur magerezh-eoged war an enezenn hag an darn vuiañ eus an annezidi a sav a-enep ar raktres-se.
Le principal argument des défenseurs est économique et transforme ainsi les saumons en « or rose » aux yeux de tous…
Armerzhel eo arguzenn bennañ an difennerien hag evel-se e vez lakaet an eoged da dreiñ en « aour roz » evit tout an dud…
Yann Paranthoën donne à chacun l’occasion de se faire entendre. 
Reiñ a ra tro Yann Parantoen da bep hini da lakaat e vouezh da vezañ klevet.
France Culture : 3 avril 1973
France Culture : 3 a viz Ebrel 1973
Travail d’équipe initié par Yann Paranthoën
Labour skipailh diwar atiz Yann Parantoen
Édité en 2 CD par les éditions Ouïe/Dire en 2005
Embannet e 2 CD gant an Embannadurioù Ouïe/Dire e 2005
Extrait diffusé : énorme digue de béton, mur de silence…
Tennad skignet : pezh chaoser betoñs, moger a zidrouz…
« Au bois du roy, les cochons y’en a guère »
« Au bois du roy, les cochons y’en a guère »
Ce projet comporte trois approches différentes qui totalisent 6 heures d’enregistrement. 
Teir lodenn zisheñvel a ya d’ober ar raktres-se, bezet 6 eurvezh enrolladennoù en holl.
Dans les deux premiers parcours sonores, il s’agit de découvrir des hommes, des animaux qui vivent dans la forêt ardennaise française. 
En daou hentad kentañ a sonioù ez eus anv da ober anaoudegezh gant an dud, al loened zo o vevañ er c’hoadoù eus an Ardennoù e Bro-C’hall.
Ils se retrouvent dans cette troisème et dernière approche comme acteurs d’un spectacle sonore consacré à la chasse au grand gibier.
Adkavout a reer anezho en trede lodenn evel aktored o c’hoari un arvest son gouestlet d’ar chaseal ha d’ar jiboez bras.
Des branches craquent, des animaux courent, des hommes crient… 
Skourroù o strakal, loened o redek, tud o youc’hal…
Yann Paranthoën suit la traque et accompagne les chasseurs dans leur poursuite du sanglier. 
Yann Parantoen zo o vont asambles gant ar chaseourien da ziskoachañ moc’h-gouez ha da lakaat an hu warno.
«Au bois du roy, les cochons y’en a guère » : 3ème approche
«Au bois du roy, les cochons y’en a guère » : 3e  lodenn
Avec les voix de : Dédé Moro, Eric Copinne, Michel Gaucher, Patrick Mounier, Guy Copinne, Frédéric Cordiou, Guy Delaplace, Albert Georges, Alain Faure
Gant mouezhioù : Dédé Moro, Eric Copinne, Michel Gaucher, Patrick Mounier, Guy Copinne, Frédéric Cordiou, Guy Delaplace, Albert Georges, Alain Faure
Extrait diffusé : La traque dans la forêt et la description de l’un des chasseurs
Tennad skignet :  Diskoachañ loened gouez er c’hoad ha deskrivadur unan eus ar chaseourien
Navigateur et écrivain, Bernard Moitessier s’est engagé en 1968 dans une course autour du monde, en solitaire et sans escale, le Golden Globe Challenge. 
Bernard Moitessier, merdeer ha skrivagner, en doa lakaet e anv en ur redadeg tro-dro d’ar bed,  hep ehan ha digenvez, ar Golden Globe Challenge, e 1968.
En vue de l’arrivée, et pourtant donné vainqueur, il abandonne la course pour continuer vers l’océan Indien ! 
Pa oa war-nes degouezhout, ha daoust ma kave d’an holl e vije trec’h koulskoude, e tilezas ar redadeg evit kenderc’hel war-zu Meurvor Indez !
De ce périple peu banal il a tiré un livre : La Longue route, dont s’est inspiré Yann Paranthoën pour réaliser son émission. 
Diwar-benn ar veaj-se en doa skrivet ul levr : La longue route, zo bet awenet Yann Parantoen gantañ evit seveniñ e abadenn.
Il réunit ainsi le « Vagabond des mers du sud », sa femme et d’autres navigateurs, cap-horniers pour certains, qui, tous, témoignent de ce que peut-être un voyage au long court. 
Bodañ a ra evel-se « foeter morioù ar Su », e wreg ha merdeerien all, kabhornerien zo en o zouez, ha testeniañ a reont holl ar pezh a c’hall bezañ ur veaj a bellvor.
Avec les voix de : Françoise Moitessier, Bernard Moitessier, Maurice Garrel (lecteur), Jack Grout, Jacky Redier, Eric Tabarly, anciens cap-horniens 
Gant mouezhioù : Françoise Moitessier, Bernard Moitessier, Maurice Garrel (lenner), Jack Grout, Jacky Redier, Eric Tabarly, bet kabhornerien
Extrait diffusé : Bernard et Françoise Moitessier évoquent le passage du Cap Horn
Tennad skignet : Komz a ra Bernard ha Françoise Moitessier diwar-benn tremen ar C’hab-Horn
«Yvon, Maurice et les autres… et Alexandre ou la victoire de Bernard Hinault à Paris-Roubaix 81 » 
« Yvon, Maurice hag ar re all… hag Alexandre pe an trec’h gant Bernard Hinault er Pariz-Roubaix 81 »
La fièvre de la course, la ferveur des supporters, les applaudissements du public, les cris de victoire… 
Ar c’hoant redek, gred ar suporterien, an arvesterien o stlakañ o daouarn, ar youc’hadennoù da vare an trec’h…
Bernard Hinault franchit en tête la ligne d’arrivée de la course Paris-Roubaix en 1981. 
Bernard Hinault o vont en tu all d’al linenn degouezh er redadeg Pariz-Roubaix e 1981.
On croit voir de nos propres yeux les cyclistes sur leurs vélos, les bousculades des journalistes en quête de quelques mots du vainqueur. 
Krediñ a reomp gwelet gant hon daoulagad ar varc’hhouarnerien war o belo, ar gazetennerien o vountañ an eil re war ar re all evit dastum ur ger bennak digant an hini zo aet ar maout gantañ.
On crierait presque avec eux pour fêter cette première victoire du champion breton. 
War bouez nebeut e vefemp o youc’hal asambles ganto evit lidañ an trec’h kentañ-se gant ar c’hampion breizhat.
Comme chaque année, Yann Paranthoën est là pour immortaliser ce grand moment. 
Evel bep bloaz emañ Yann Parantoen war al lec’h evit derc’hel roudoù eus ar mare bras-se da viken.
«Yvon, Maurice et les autres… et Alexandre ou la victoire de Bernard Hinault à Paris-Roubaix 81 » : 
«Yvon, Maurice et les autres… et Alexandre ou la victoire de Bernard Hinault à Paris-Roubaix 81 » :
Réalisation : Yann Paranthoën, assisté de Claude Giovannetti
Sevenet gant : Yann Parantoen, skoazellet gant Claude Giovannetti
Extrait diffusé : l’arrivée de la course et la victoire de Bernard Hinault
Tennad skignet : ar redadeg o tegouezhout hag an trec’h gant Bernard Hinault
Nous sommes à Paris, dans le 13ème arrondissement. 
E Pariz, en 13vet arondisamant emaomp.
Yann Paranthoën nous invite à la rencontre d’un bistrot, le Zéphyr, condamné à disparaître à cause des travaux prévus dans le quartier pour laisser la place à la Bibliothèque Nationale François Mitterrand. 
Pediñ a ra Yann Parantoen ac’hanomp da ober anaoudegezh gant un davarn, ar Zéphyr, zo kondaonet da vont da get abalamour d’al labourioù zo rakwelet er c’harter da lakaat sevel al Levraoueg Vroadel François Mitterrand en he lec’h.
Dans cette démarche, notre « chasseur de son » s’inscrit dans un projet plus général d’ « abécédaire du vent ». 
En dro-mañ  en em laka hor « chaseour sonioù » da sevel raktres hollekoc’h un « abeseer an avel ».
Il a débuté par le « Z ».
Gant ar « Z » en deus boulc’het e labour.
Réalisation : Yann Paranthoën
Sevenet gant : Yann Parantoen
Yann Paranthoën part à la recherche de la chouette effraie. 
Mont a ra Yann Parantoen da glask war-lerc’h ar friz-aer.
Le mystérieux animal nocturne suscite bien des légendes et des croyances. 
Al loen-noz iskis-se a ya da vagañ kalz mojennoù ha kredennoù.
Bientôt on entend son étrange cri et ceux des petits dans leur nid. 
Hep dale e vo klevet e c’harmadenn iskis ha garmadennoù ar re vihan en o neizh.
Nous sommes plongés dans la nuit et nous guettons, nous aussi…
Mont a reomp don en  noz teñval hag emaomp, ni ivez, oc’h ober ged…
«L’Effraie - Evn Frizer » : 
«L’Effraie - Evn Frizer » :
Édité en CD-carte postale par les éditions Ouïe/Dire
Embannet e CD-kartenn-bost gant an embannadurioù Ouïe/Dire
Avec les voix de : Amédée Barzic, Marcel Guillou, Yann-Fañch Kemener 
Gant mouezhioù : Amédée Barzhig, Marcel Gwilhouz, Yann-Fañch Kemener
« Les mangeurs de pommes de terre »
« An debrerien avaloù-douar »
Yann Paranthoën part à la recherche de Van Gogh, le célèbre peintre. 
Mont a ra Yann Parantoen da glask war-lerc’h Van Gogh, al livour brudet.
Son tableau Les Mangeurs de pommes de terre fait parler les paysans hollandais dont les parents ou grands-parents ont côtoyé le peintre à l’époque. 
Gant e livadur An debrerien avaloù-douar e laka ar beizanted hollandat, a veze o zud pe o zud-kozh o hentañ al livour d’ar mare-se, da gomz.
La question récurrente qui lui permet d’aborder ce sujet : quelle espèce de pommes de terre est représentée sur le tableau ?
Setu ar goulenn en doa savet meur a wech da lakaat ar gaoz war an dra-se : peseurt spesad avaloù-douar zo bet livet war an daolenn ?
«Les mangeurs de pommes de terre » : 
«Les mangeurs de pommes de terre » :
Réalisation : Yann Paranthoën, assisté de Claude Giovannetti
Sevenet gant : Yann Parantoen, skozellet gant Claude Giovannetti
Avec les voix de : Marjolène De Lange, Elisabeth Fouquen, Merie Em, et Anouk Jenissen, Elodie Bakker, Ton de Brouwer, Maureen Trappeneers, Tonny Nieuwenheus, Djuru Kamert Naterne, Reinter Smit, la Famille Treska
Gant mouezhioù : Marjolène De Lange, Elisabeth Fouquen, Merie Em, hag Anouk Jenissen, Elodie Bakker, Ton de Brouwer, Maureen Trappeneers, Tonny Nieuwenheus, Djuru Kamert Naterne, Reinter Smit, ar familh Treska
Extrait diffusé : les paysans au travail dans un champ de pommes de terre. 
Tennad skignet : ar beizanted zo o labourat en ur park dindan avaloù-douar.
Le comédien Guy Lavreysen lit un extrait d’une lettre de Van Gogh à son frère Théo
Ar c’homedian Guy Lavreysen a lenn un tamm eus al lizher a oa bet kaset gant Van Gogh d’e vreur Théo.
Yann Paranthoën était un passionné de pommes de terre. 
Tik e oa Yann Parantoen gant an avaloù-douar.
Il en rapportait de ses périples, s’en faisait rapporter et les cultivait dans le jardin de sa grand-mère à l’île-Grande. 
Degas a rae diouto pa oa o veajiñ, lakaat a rae tud da zegas diouto dezhañ ha gounit a rae avaloù-douar e liorzh e vamm-gozh en Enez-Veur.
Ce qu’il aimait chez les pommes de terre c’est leurs histoires (qu’elles viennent d’Hollande ou de Colombie), la vie des peuples qui la cultivent mais aussi leurs robes, leurs chairs et leurs fleurs.
Ar pezh a blije dezhañ evit a sell ouzh an avaloù-douar ez eo o istorioù ha pa vefent o tont (ha pa vefent o tont eus Holland pe eus Kolombia), buhez an dud a vez o c’hounit anezho met ivez o flusk, o bouedenn hag o bleunioù.
Rentrez sous la « pommelle » et écoutez les paysans hollandais travailler dans les champs. 
Deuit dindan ar « bratatez » ha selaouit ar beizanted hollandat zo o labourat er parkoù.
Vous pouvez partager une des passions de Yann Paranthoën, choisissez une des pommes de terre, prenez un peu de terre, un sac de jute et repartez avec…
Gallout a reot rannañ unan eus an traoù a entane Yann Parantoen, dibabit unan eus an avaloù-douar, kemerit un tammig douar, ur sac’h jut ha kasit anezho kuit ganeoc’h…
La création sonore c’est aussi le résultat d’un processus technique qui combine essentiellement trois opérations : la prise de son, le montage et le mixage. 
Ar c’hrouiñ son zo ivez disoc’h un argerzh teknikel a genstroll tri oberiadur dreist-holl :  ar sondapout, ar frammañ hag ar sonveskañ.
Quant aux supports de stockage, ils sont analogiques ou numériques. Yann Paranthoën a travaillé toute sa vie en analogique, préférant la matière au virtuel. 
Evit ar skoroù stokañ, analogek pe niverek int. Yann Parantoen en deus labouret gant an analogeg a-hed e vuhez. Gwelloc’h e oa gantañ an danvez eget an traoù galloudel.
Les outils de travail de Yann Paranthoën sont présentés dans la salle seigneuriale.
E sal an aotrou e vez kinniget binvioù labour Yann Parantoen.
Nous vous proposons dans cet espace deux expériences pour mieux comprendre la captation du son. 
Daou daol-arnod a ginnigomp deoc’h ober er sal-mañ evit kompren gwelloc’h ar sondapout.
Les appareils sont fragiles et nous comptons sur vous pour les manipuler avec délicatesse. 
Bresk eo ar binvioù ha kontañ a reomp warnoc’h evit embreger anezho dousik.